Diari Oficial de la Generalitat Valenciana


Sumari del DOGV 6532, del 31-05-2011 (2011/5212)

Notificació de la sentència dictada en el judici verbal de desnonament per falta de pagament número 1274/2009.
--------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5212


Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència dictada en el judici verbal de desnonament per falta de pagament número 1274/2009. [2011/5212]  
Verbal desnonament falta pagament 001274/2009  
De: Antonia Ramírez Manzaneda.  
Procurador: Enrique Gregori Ferrando.  
Contra: Carmen Tribiño María i Ryszard Heryk Blaszczyk.  
Procuradora: María José Soler Rojel.  
En aquest procediment de judici verbal de desnonament, seguit a instàncies d'Antonia Ramírez Manzaneda contra Carmen Tribiño María i Ryszard Heryk Blaszczyk, s'ha dictat la sentència que, literalment, és com segueix:  
«Dénia, 7 de juny de 2016  
Lidia María Paloma Montaño, magistrada jutgessa del Jutjat d'Instrucció número 2 (antic Mixt número 4) de Dénia, he vist i oït les actuacions de judici de desnonament per falta de pagament amb reclamació de rendes, seguides en aquest Jutjat al número 1274/2009 a instàncies d'Antonia Ramírez Manzaneda, amb el procurador el senyor Gregori Ferrando i el lletrat el senyor Aguilar Peidró, contra Carmen Tribiño María, amb la procuradora la senyora Soler Rojel i el lletrat el senyor López Esteban, i Ryszard Heryk Blaszczyk, en situació legal de rebel·lia, i, en nom del rei, dicte la següent sentència.  
Dispositiva  
Estime de forma íntegra la demanda interposada per l'actora contra els demandats, declare que pertoca el desnonament dels demandats de l'habitatge siti a Calp, partida de Burumbot, número 3 H baixos, amb l'advertència de llançament si no el desallotgen dins del termini de 30 dies des de la notificació d'aquesta resolució, i condemne el demandat a pagar a l'actor la quantitat de 5.005,5 euros, més un interés igual a l'interés legal del diners incrementat en dos punts computat des de la notificació de la sentència i fins a fer-ne el pagament complet.  
  
Tot això, fent condemna expressa a costes a la part demandada.  
Contra aquesta sentència es pot interposar un recurs d'apel·lació per a l'Audiència Provincial, que caldrà preparar dins del termini de cinc dies davant d'aquest Jutjat. Es fa saber a les parts, de conformitat amb el que estableix la disposició addicional quinzena de la Llei Orgànica del Poder Judicial, en la redacció que en fa la Llei Orgànica 1/2009, que per a l'admissió del recurs que s'ha d'interposar contra aquesta resolució cal constituir un dipòsit de 25 euros al compte de dipòsits i consignacions judicials que aquest Jutjat té obert a l'entitat Banesto amb el número 0092, i cal indicar les claus de tipus de procediment, així com el número i l'any d'aquest, cosa que s'acreditarà mitjançant l'aportació del resguard d'ingrés que s'adjuntarà al corresponent escrit d'interposició, amb l'advertència que no s'admetrà a tràmit el recurs que no tinga el dipòsit constituït.  
Notifiqueu aquesta resolució a les parts.  
Aquesta és la meua sentència, que pronuncie, mane i firme.  
I atés que el demandat esmentat, Ryszard Heryk Blaszczyk, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 8 d'abril de 2011.- El secretari judicial: José Luis Ramos Cejudo.